31992D0014
L 008/12
JURNALUL OFÍCIAL AL UNIUNII EUROPENE
DECIZIA COMISIEI
din 17 decembrie 1991
de modificare a Deciziei 79/542/CEE a Consiliului privind întocmirea listei țărilor terțe din care statele membre autorizează importurile de ecvidee
(92/14/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee din țări terțe (1), în special articolul 12,
întrucât, în Decizia 79/542/CEE (2), astfel cum a fost modificată ultima dată prin Decizia 91/361/CEE a Comisiei (3), Consiliul a întocmit lista țărilor terțe din care statele membre autorizează importurile de bovine, porcine, carne proaspătă și produse din carne;
întrucât este necesară modificarea acestei decizii pentru a lua în considerare și importurile de ecvidee din țări terțe, fără a aduce atingere condițiilor stabilite de Decizia 89/15/CEE a Comisiei (4), astfel cum a fost modificată ultima dată prin Decizia 91/487/CEE (5);
întrucât măsurile prevăzute de prezenta decizie sunt conforme cu avizul Comitetului veterinar permanent,
ADOPTĂ PREZENTA DECIZIE:
Articolul 1
Decizia 79/542/CEE se modifică după cum urmează.
1.
Titlul se înlocuiește cu următorul:
2.
La articolul 1 se adaugă alineatul următor:
„3.
(a)
statele membre importă ecvidee provenind din țări terțe sau din regiuni ale țărilor terțe menționate în partea I din coloana specială pentru ecvidee din anexă;
(b)
statele membre autorizează introducerea temporară în Comunitate a cailor înregistrați sau reintroducerea în Comunitate după un export temporar a cailor înregistrați provenind din țările sau din regiuni ale țărilor menționate în partea a doua din coloana specială pentru ecvidee din anexă;
(c)
fără a aduce atingere articolului 19 din Directiva 90/426/CEE și până la adoptarea dispozițiilor specifice în conformitate cu articolul 13 alineatul (2) din directiva în cauză, statele membre nu pot importa ecvidee provenind din următoarele țări:
-
Africa de Sud
-
Brazilia
-
Costa Rica
-
Columbia
-
Ecuador
-
Egipt
-
Maroc
-
Peru
-
Turcia
-
URSS
-
Venezuela.”
3.
Anexa la Decizia 79/542/CEE se înlocuiește cu anexa la prezenta decizie.
Articolul 2
Prezenta decizie intră în vigoare la data de 1 ianuarie 1992.
Articolul 3
Prezenta decizie se adresează statelor membre.
Adoptată la Bruxelles, 17 decembrie 1991.